Rebarbarás almatorta | Receptek | gasztroABC
Eszközök: kés, keverőtál, konyhai mérleg, konyhai robotgép, lábas, sütő, szita, tortaforma, tortakarima, tűzhely
Eljárások: darabolás, szeletelés, darálás, hámozás, kevert tészta kikeverése, kikeverés, lerakás/rétegezés, sütés, szitálás
1. A megtisztított, feldarabolt rebarbarát cukros vízben puhára főzzük. Közben elkészítjük a krémet.
2. Ehhez lábosban összekeverjük a pudingport a cukorral és a tejjel. Kis lángon, gyakran kevergetve sűrűre főzzük. Hozzáadjuk a vajat és a vaníliakivonatot is. Tálba áttesszük, műanyag fóliával letakarjuk és kihűtjük.
3. A sütőt 170 fokra előmelegítjük. Kivajazunk és liszttel behintünk egy 24 cm átmérőjű tortaformát.
4. Tálba szitáljuk a lisztet, a pudingport, a sütőport és a sót. Egy másik tálban robotgéppel (közepes fokozaton) habosra keverjük a puha vajat a cukorral és a vaníliakivonattal. Egyenként hozzáadjuk a tojásokat, mindegyikkel külön-külön jól kiverjük.
5. A krémbe alacsony fokozaton belekeverjük a száraz hozzávalókat és a tejet. A tészta felét a kivajazott formába simítjuk.
6. A megtisztított almát vékonyan felszeleteljük, felét a tésztára helyezzük. Beborítjuk a lecsöpögtetett rebarbara felével, majd leöntjük a krémmel. Rásimítjuk a maradék tésztát és kirakjuk a maradék gyümölcsökkel.
7. Körülbelül 50-60 percig, illetve tűpróbáig sütjük. A süteményt 10 percig a formában hagyjuk hűlni, majd a kapcsos peremet eltávolítva, rácsra csúsztatjuk. Tetejét megkenjük a megmelegített sárgabaracklekvárral és melegen kínáljuk.